|  |  |  |
| --- | --- | --- |
| Elämänkatsomustiedon oppitunti | Oppiaine:Elämänkatsomustieto | Luokka:3.-4. luokka |
| Tunnin kesto 45 min Tunnin aihe: erilaisia arkipäiviä |
| Huomioita: sivuaa perusopetuksen opetussuunnitelman sisältöä S2 Erilaiset elämäntavat ja tavoitteista T2, väitteiden tunnistaminen sekä niiden perusteluLiitteenä on muutama esimerkki keksityistä koululaisista. Netistä saattaa löytyä myös oikeita kuvauksia lasten arkipäivistä.Tunnilla ei mennä ’’oppilaan ihon alle’’ vaan tarkoituksena on tarkastella yleisesti arkea ja sitä, mikä on tärkeää, hyvää, tai korjattavaa. Oppilaiden omat mielipiteet ja näkemykset ovat tärkeitä. Ryhmässä voidaan pohtia arjen kiireitä ja niistä selviytymistä. |

**Tunnin eteneminen**

|  |  |  |  |  |
| --- | --- | --- | --- | --- |
| Aikapvm / klo | Tavoitteet  | Oppiaines ja sisällöt | Menetelmät ja toimintatavat | Muuta huomioitavaa (välineet, integrointi, eriyttäminen, arviointi) |
| 10 min15 min5 min 10 min  | Ajattelun herätteleminen, Tunnin tehtävän pohjustusErilaisiin arkipäiviin tutustuminen, oman arjen pohdinta.Ryhmien tehtävien läpikäyntiOman arjen tutkiskelu | Opettajajohtoisesti keskustellaan aiheesta arki. Pareittain tai pienryhmissä käydään läpi kuvitteellisten henkilöiden arkipäiviä.Opettajajohtoinen keskustelu. Opettaja johdattelee oppilaita kertomaan ydinasiat omasta kuvitteellisesta henkilöstä.Kirjoitustehtävä omasta arjesta | Opettajajohtoinen keskusteluPohditaan ryhmissä kuvitteellisen henkilön arkipäivää. Onko jotakin samaa tai erilaista kuin omassa arjessa. Mitä tämä henkilö tarvitsee suoriutuakseen arjestaan. Pohditaan myös omaa arkea. Mitä siihen sisältyy? Kuvitteellisesta henkilöstä voidaan piirtää kuva ja kuvaan voi piirtää ajatuskuplia kuvaamaan oppilaiden mielipiteitäYhdessä käydään läpi oppilaiden mielipiteet. Oppilaat perustelevat myös vastauksensa.Kirjoitetaan vihkoon omasta arjesta. Mikä on hyvää omassa arjessani? Miksi? Mitä Kaikkea arkeeni kuuluu? Mitä lisäisin tai poistaisin omasta arjestani? Mitä on arki? Mikä on tärkeää omassa arjessani. | Keskustellaan yhdessä arjesta. Mitä on arki, mitä siihen sisältyy? Mikä on arjen ja juhlan välinen ero? Onko arkipäiviä ja juhlapäiviä? Miksi on arkea? Ovatko kaikkien päivät samanlaisia? Ovatko kaikki arkipäivät samanlaisia? Millaisia oppilaiden arkipäivät ovat? Mitä arkipäivään sisältyy? Ylöspäin eriyttävänä tehtävänä ryhmät voivat pohtia, mitä he haluaisivat lisää omiin arkipäiviinsä tai vaihtoehtoisesti pitäisikö jotakin poistaa, jotta arki sujuisi paremmin? Perustelut!Ryhmätehtävässäkin tulee muistaa vaatia perusteluja! Välineet: kynät, paperit, tehtävätTässä yhteydessä voidaan pohtia vapaa-aikaa. Miten kuvitteelliset henkilöt käyttävät vapaa-aikansa? Mitä on vapaa-aika? Onko vapaa-aika tärkeää?Kysymyksiin vastataan omaan vihkoon. Oppilaiden ei ole pakko vastata kaikkiin kysymyksiin. Kysymyksistä valitaan kolme mieluisinta. Oppilaat voivat pohtia myös muita kysymyksiä. |

**Liitteet**

Kuvitteelliset henkilöt ja heidän arkipäivänsä.

|  |  |  |  |
| --- | --- | --- | --- |
|  | Juuso 10 vuotta | Aino 9 vuotta | Nikita 11 vuotta |
| Koulupäivä | Koulu alkaa kahdeksalta Matematiikkaa, äidinkieltä musiikkia, ympäristöoppia Ja ruokailu. Koulupäivä kestää kahteen asti. Luokkatovereiden ansiosta päivä koulussa sujuu nopeasti. | Koulu alkaa yhdeksältä. Koulupäivään sisältyy äidinkieltä, liikuntaa, ruokailu ja matematiikkaa.Koulupäivä päättyy yhdeltä. | Koulupäivä alkaakymmeneltä. Koulupäivään kuuluu äidinkieltä, ruokailu, kuvataidetta, ympäristöoppia ja matematiikkaa. Koulupäivä päättyy kahdelta. |
| Vapaa-aika | Kolmelta Juuso on kotona koulusta. Juuso syö välipalaa ja tekee hieman läksyjä. Suurin osa läksyistä jää tekemättä, sillä isä tulee hakemaan Juusoa jalkapalloharjoituksiin. On aika lähteä treenaamaan. Treenit alkavat neljältä.Juuso on vielä väsynyt edellisen päivän harjoituksista, mutta lähtee kuitenkin harjoituksiin. Jalkapalloharjoitukset kestävä tunnin. Juuso tapasi joukkuetovereitaan ja kaikki olivat innoissaan viikonlopun turnauksesta. Seuraavan päivän harjoituksissa valmentajat lupasivat keksiä jotakin hauskaa tekemistä joukkueelle.Harjoitusten jälkeen on vuorossa päivällinen ja läksyjen tekoa. Juusoa väsyttää jo, mutta hän saa läksyt tehtyä. Ennen nukkumaanmenoa Juuso saa luvan pelata Ipadilla vanhempien valvonnassa. Nukkumaan Juuso menee kymmeneltä. | Aino suuntaa koulun jälkeen kirjastoon hakemaan uuden kirjan, koska edellinen on luettu loppuun. Koulumatka venyy ja Aino on puoli kolmelta kotona. Ainon äiti on kotona, kun Aino tulee kotiin. Keittiössä odottaa välipala, jonka äiti on tehnyt valmiiksi. Seuraavaksi Aino tekee läksyt. Ainon äiti auttaa hieman matematiikan kotitehtävässä. Kun läksyt on tehty, Ainon vapaa-aika alkaa. Hän käy leikkimässä ulkona naapurin lasten kanssa. Sisälle tultuaan Aino syö päivällisen ja jatkaa iltaansa lukemalla uutta kirjastosta lainaamaansa kirjaa. Aino leikkii myös pikkusiskonsa kanssa. Illalla Aino katsoo Vanhempien kanssa luonto-ohjelman televisiosta, syö iltapalan ja menee nukkumaan yhdeksältä. | Nikitan äiti hakee Nikitan koulusta. Äiti on pakannut Nikitalle eväät, jotka Nikita syö matkan aikana. Nikitan pianotunti on niin aikaisin, että Nikita ei ehdi käydä kotona ennen koulun jälkeen. Pianotunti alkaa puoli kolmelta ja kestää noin tunnin. Pianotunnin päätyttyä Nikitan äiti päättää viedä Nikitan pikaruokalaan syömään hyvän koemenestyksen ansiosta. Nikita on kotona vasta puoli viideltä. Hän tekee läksyt ja soittaa pianoa vielä jonkin aikaa läksyjen teon jälkeen. Kun pianoa on äidin mielestä soitettu tarpeeksi, Nikita saa pelata tietokoneella loppuillan. Ilta venyy ja Nikita pääsee nukkumaan vasta yhdeltätoista. |
|  | Mitä kaikkea Juuson päivään sisältyy?Mitä Juuso tekee vapaa-ajallaan? Millainen tämä arkipäivä mielestänne on?Mikä auttaa Juusoa jaksamaan jalkapalloharjoituksissa? | Miten kuvailisitte Ainon päivää?Mitä Ainon Arkipäivään kuuluu?Ketä henkilöitä Ainon arjessa on?Mitä samaa teidän ja Ainon arjessa on? | Mikä tuntuu olevan Nikitalle tärkeää arjessa?Mitä Nikita päivään kuuluu?Ketä Nikitan päivään kuuluu?Mikä on Nikitalle tärkeää?Miten Nikita käyttää vapaa-aikansa? |